VS002616
Datum: 2005-12-07T01:00:00.000+01:00
datum_sodbe_i_stopnje: 2012-09-11T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - skaženost - strah
skupina: poškodbe kolena in goleni in njihove posledice - poškodbe skočnega sklepa in stopala in njihove posledice
fischer: zelo hudi primeri
odskodnina: 99.000 EUR
opombe: II Ips 10/2014 Reviziji tožeče stranke je bilo delno ugodeno tako, da je bila odškodnina po vseh postavkah nepremoženjske škode zvišana do zneskov, kot jih je sicer že dosodilo sodišče prve stopnje.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 25 do 30 let

Po poklicu gradbeni delavec

## Škodni dogodek

Nesreča pri delu - po padcu zaradi zdrsa na neutrjenem pesku na gradbišču, mu je bager zapeljal čez desno nogo.

## Poškodba

Zlom notranje grče desnega gležnja s premikom odlomkov. Posledično se je razvila Sudeckov sindrom (kompleksni regionalni bolečinski sindrom), kronično zatekanje desne goleni, zaradi limfnega zastoja in kronično vnetje v pooperativni rani. Kot posledica poškodbe se je razvila depresivna dekompenzacija in prilagoditvena motnja (poškodba, stresna situacija na delovnem mestu, neurejene družinske razmere). Zdravljenje je trajalo 5 let.

## Telesne bolečine

Hude telesne bolečine - 14 dni, srednje hude telesne bolečine - pol leta, lahke telesne bolečine - 1 leto, občasne lahke telesne bolečine trpi še vedno.

#### Hospitalizacija

7 dni, 2 operaciji v prevodni anesteziji; zaradi psihičnih težav - 2x hospitalizacija - prvič za 4 mesece, drugič zaradi prilagoditvene motnje 3 tedne v psihiatrični bolnišnici.

#### Ambulantno zdravljenje

Številni pregledi pri specialistih (62x) in lečečem zdravniku (156x).

#### Rehabilitacija

Fizioterapija (160 x).

#### Nevšečnosti med zdravljenjem

Nošenje dokolenskega nehodilnega mavčnega škornja, odstranjevanje šivov (2x), prejemanje protibolečinskih injekcij, jemanje analgetikov, jemanje visokih doz antibiotikov, zdravil proti strjevanju krvi, obkladki, več RTG (20x), UZ, CT, scintigrafija, previjanje ran (92x); še vedno hodi s pomočjo bergel (skupno 3 leta - neposredno po poškodbi z dvema - 6,5 meseca), in uporablja elastični povoj, jemanje antidepresivov. Bergle (eno ali obe) bo moral uporabljati tudi v bodoče.

## Strah

Zelo hud strah pred nesrečo in med prevozom v bolnišnico - 1 ura. Hud strah - 4 mesece, srednje hud strah, lažji strah - 2,5 leta.

## Zmanjšanje življenjske aktivnosti

Posledice v anatomskem in funkcionalnem smislu. Za delo, za katerega se je izučil ni več sposoben. Z rekreativno dejavnostjo (igre z žogo) se ne more več ukvarjati. Nesposoben je za hojo po neravnem terenu, navkreber in navzdol, po stopnicah, za delo, ki zahteva počepanje, poklekanje, za dolgotrajno sedenje, poskoke, tek, vožnjo s kolesom, ples. Nesposoben je za daljšo stojo dvigovanje bremen nad 5 kg. Psihične posledice nesreče so izjemno hude. Razvila se je kronična depresija, ki še vedno in bo tudi v naprej terjala medikamentno zdravljenje. Njegovo življenje se zaradi upada splošnih življenjskih sposobnosti poslabšuje tako socialno, psihično, kot ekonomsko.

#### Opis invalidnosti

invalid I. kategorije.

## Skaženost

Stalna petelinja hoja in vidno nesorazmerje v velikosti spodnjega dela nog zaradi otekanja goleni. Desno nogo lahko obuje le v 2 št. večje čevlje. Brazgotina 5x1,5 cm. Skaženost je vidna na daleč, moteča za okolico, zbuja nelagodje pri ljudeh, pri oškodovancu pa občutek manjvrednosti. Vse to mu povzroča duševno trpljenje in psihične težave.

---

OZ člen 179